b"\n_START_ARTICLE_\nCiveta de palmera de dents petites\n_START_SECTION_\nAnatomia\n_START_PARAGRAPH_\nLa civeta de palmera de dents petites \xc3\xa9s de mida mitjana pels est\xc3\xa0ndards de la seva fam\xc3\xadlia, amb un pes d'uns 2,4 quilos i una longitud d'uns 53 cent\xc3\xadmetres de cos, m\xc3\xa9s una cua de 58 cent\xc3\xadmetres. T\xc3\xa9 un p\xc3\xa8l curt que \xc3\xa9s generalment un color vermell\xc3\xb3s o beix al cos, mentre que el cap \xc3\xa9s un moreno grisenc m\xc3\xa9s fosc. El musell \xc3\xa9s de color marr\xc3\xb3 amb una ratlla blanca que s'est\xc3\xa9n des del nas fins al front. La part posterior t\xc3\xa9 tres ratlles de color negre o marr\xc3\xb3 fosc al llarg de la longitud del cos. Nom\xc3\xa9s les femelles tenen la gl\xc3\xa0ndula odor\xc3\xadfera perineal, situada a prop de la vulva.\n_START_SECTION_\nDieta\n_START_PARAGRAPH_\nLa seva dieta \xc3\xa9s omn\xc3\xadvora, que generalment consisteix en insectes, petits mam\xc3\xadfers, ous d'ocells, fruits, granotes i llangardaixos.\n_START_SECTION_\nH\xc3\xa0bitat i comportament\n_START_PARAGRAPH_\nEl seu h\xc3\xa0bitat coincideix amb el d'altres civetes de palmera. \xc3\x89s un animal solitari, arbori i nocturn.\n_START_SECTION_\nReproducci\xc3\xb3\n_START_PARAGRAPH_\nEl seu per\xc3\xadode de gestaci\xc3\xb3 \xc3\xa9s de 45 dies, amb una ventrada generalment de 3 cries, que neixen en forats fets als arbres. Les cries obren els ulls als 11 dies i s\xc3\xb3n deslletats als dos mesos. La civeta de palmera de dents petites poden tenir dues ventrades per any, sense \xc3\xa8poca d'aparellament. Viu al voltant d'onze anys.\n_START_SECTION_\nAmena\xc3\xa7a\n_START_PARAGRAPH_\nCom molts animals del sud-est asi\xc3\xa0tic, es troba en situaci\xc3\xb3 de lleugera amena\xc3\xa7a degut principalment a la desforestaci\xc3\xb3 del seu h\xc3\xa0bitat."